Centurion-botsing: 'Kaping' lei dalk tot 3 se dood | Maroela Media
Rapulana Seiphemo se motor. Foto: ER24
Donovan en sy ouer broer, Jody (25), het hul swaer, Jerry, verlede Sondag in Pretoria gaan oplaai en was op pad terug na hul huis in Krugersdorp toe die ongeluk omstreeks 22:00 naby die R55-afrit plaasgevind het.
Jerry Coertze. Foto: Verskaf
Rapulana Seiphemo, beter bekend as Tau Mogale in die gewilde Generations-sepie, se motor, 'n Audi A4, het na bewering Donovan se motor, 'n Toyota Corolla, met 'n hoë spoed van agter getref. 'n Passasier in Seiphemo se motor en Donovan is op die toneel dood verklaar. Coertze en Seiphemo is albei in 'n kritieke toestand na die Millpark-hospitaal geneem. Jody is met geringe beserings na die Kalafong-hospitaal geneem en die ander man na 'n hospitaal in die omgewing. Coertze het op 16 Februarie aan sy beserings beswyk.
Intussen berig die Sunday Independent die oorlewende passasier van Seiphemo se motor is glo onder swaar polisiebewaking in die hospitaal nadat hy glo probeer ontsnap het. Die koerant berig Seiphemo ken glo nie die twee mans, van Mamelodi in die ooste van Pretoria, wat in sy motor was nie.
Dit Toyota se wrak. Foto: Verskaf
Kapt. Tekiso Mofokeng het aan die koerant bevestig die man is onder polisiebewaking, maar wou nie verder uitbrei nie en gesê die saak word nog ondersoek. Hy het bevestig die polisie ondersoek drie sake van strafbare manslag.
Nelia Germishuys, Coertze se niggie, het aan Maroela Media gesê Coertze en Van Zyl word Dinsdag saam om 11:00 vanuit die EG Kerk in Krugersdorp begrawe.
Coertze laat sy ma, Elsa de la Guerre, pa, Andre Coertze, suster, Reinette Coertze en stiefma, Renel Coertze, agter.
Donovan laat sy verloofde, Althea van Eeden en driejarige seun, Riaan, agter.
Mduduzi Sikhakhane, Seiphemo se swaer, het gesê Seiphemo herstel goed en is Sondag uit die hospitaal ontslaan.
So volgens die berig het voertuig teen 'n hoë spoed gery wie het gesê spoed veroorsaak nie ongelukke nie!
Twee pragtige seuns weggeruk van hul geliefdes, ek hoop die saak word baie deeglik ondersoek!
Ag lyk weereens na n storie waar n prokureur gese het….se jy ken hul nie dit was n kaping!!! So word die wittes by die dag minder en minder!! Getegtigheid geskied nooit as dit wit is wat sterf nie maar andersom word dit WERELD NUUS!!!! Gatvol vir hierdie land vol korrupsie!!!
"Gekaap" ek wonder en dan ken jy nie die mense in jou en wat bestuur nie. Shame.! ek dink die seuns het nie gou genoeg na hulle sin oorbeweeg na die ander baan nie, want dit is hoe hulle ry op die N14. Die Toyota wat die seuns in was het van Sondagaand af tot Woensdagaand teen die pad gele voor dit verwyder is. Die BMW, Audi Merc en VW klub dink die N14 het nie spoed grense.
Dis so onnodig dat 2 jong mense hulle lewe so moet boet.
Julle mense wat hierdie tragiese ongeluk nou in n wit-swart storie wil verander is belaglik, dink julle rerig Mnr. Seiphemo wou homself in die hospitaal kry? Kom meer gereeld uit julle grot of bly daar permanent.